《心泉》
宋代·蒲寿宬

来寻万古意，聊结此生缘。
久视都无物，中间只见天。
灵根何处觅，露液晓初鲜。
白发今如此，扪松忆少年。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。